"V našej praxi sme sa prvýkrát stretli s takýmto prípadom," povedal riaditeľ Kriminálneho úradu finančnej správy Ľudovít Makó. Meno obchodného reťazca však pre pokračujúce procesné úkony nezverejnil.
V spoločnosti podľa neho finančná správa vykonala akciu, pri ktorej zaistila veľké množstvo dokladov za roky 2016 - 2019. "Momentálne sme na úrovni škôd na DPH vo výške 1,8 milióna eur," priblížil Ľ. Makó.
Firma podľa neho zámerne pri podaní žiadosti o registráciu za platcu DPH nedodala všetky potrebné doklady, a tak získala ďalšie tri až päť mesiacov na predaj tovaru bez odvodu DPH. "Urobili to tak štyrikrát," dodal Ľ. Makó.